ועדת העבודה, הרווחה והבריאות, כנסת 18, פרוטוקול מספר 648, 2012-02-15 09:15

חיים כץ: בוקר טוב.

חיים כץ: יום רביעי, כ"ב בשבט, ה-15 בפברואר 2012 ואני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום הצעת חוק לתיקון פקודת מסי העירייה ומסי הממשלה (פטורין) (מס' 22) (פטור מארנונה למסגרות תעסוקה לאנשים עם מוגבלות), התשע"ב-2012.

חיים כץ: הצעת חוק של חבר הכנסת חיים כץ.

חיים כץ: הצעת החוק באה בעקבות הצעת חוק ממשלתית שקבעה שיוטלו קנסות אישיים על ראשי ערים שלא יגבו מסים.

חיים כץ: התברר שיש בארץ ממפעלים מוגנים שעלות המסים השנתית שלהם היא 4.2 מיליון שקלים.

חיים כץ: את המסים האלה לא גבו משנת 1964 וגם לא רוצים לגבות אותם.

חיים כץ: הצעת החוק הזאת באה לאפשר לראשי הערים לחיות בשקט ושהם לא יהיו מאוימים בגין זה שהם לא גובים את המסים.

חיים כץ: אם עכשיו למישהו יש לומר משהו לפני שנעבור להקראה, זה הזמן.

חיים כץ: לאף אחד אין מה לומר.

חיים כץ: אנחנו עוברים להקראה.

עמית קנובלר: הצעת חוק לתיקון פקודת מסי העירייה ומסי הממשלה (פטורין) (מס' 22) (פטור מארנונה למסגרות לתעסוקה לאנשים עם מוגבלות), התשע"ב-2012 1.

עמית קנובלר: תיקון סעיף 5ג בפקודת מסי העירייה ומסי הממשלה (פטורין) 1938, בסעיף 5ג(ה), אחרי פסקה (8) יבוא: "(9) מפעל מוגן, לרבות מרכז עבודה שיקומית, המספק תעסוקה לאנשים עם מוגבלות, שמשרד הרווחה והשירותים החברתיים הכיר בו, ובלבד שלפחות 85 אחוזים מהם משתתפים בתעסוקה בו לפי הפניה של משרד הרווחה והשירותים החברתיים, משרד הבריאות, שמרד הביטחון או המוסד לביטוח לאומי.

עמית קנובלר: לעניין פסקה זו, "אדם עם מוגבלות" – כהגדרתי בסעיף 5 לחוק שוויון זכויות לאנשים עם מוגבלות, התשנ"ח-1998, שמלאו לו 18 שנים".

עמית קנובלר: 2.

עמית קנובלר: תחילה תחילתו של חוק זה ביום ו' בטבת התשע"ב (1 בינואר 2012).

חיים כץ: אנחנו מצביעים.

חיים כץ: בעד אישור הצעת החוק – פה אחד הצעת החוק אושרה כל חברי הכנסת שנוכחים באולם ויש להם זכות הצבעה אישרו את הצעת החוק.

חיים כץ: הוועדה אישרה את הצעת החוק כהכנה לקריאה השנייה והשלישית.

חיים כץ: אני מקווה שההצעה תונח היום וביום שני הקרוב תעלה למליאה ומליאת הכנסת תאשר גם היא את הצעת החוק כך שנעשה סדר וצדק עם האנשים שאפשר להגדיר אותם כאלו שהם הכי חלשים באוכלוסייה הישראלית ואנחנו צריכים לשמור עליהם, להגן עליהם ולתת להם מקום תעסוקה כדי להעביר את חייהם באופן הכי נוח האפשרי.

חיים כץ: תודה רבה.

חיים כץ: הישיבה נעולה.